Document ID: 31999R0588

KOMISSION ASETUS (EY) N:o 588/1999,
annettu 18 päivänä maaliskuuta 1999,
asetuksista (ETY) N:o 1589/87, (ETY) N:o 429/90, (ETY) N:o 1158/91, (ETY) N:o 3378/91, (ETY) N:o 3398/91 ja (ETY) N:o 2571/97 poikkeamisesta vuoden 1999 toukokuun tarjouskilpailujen tarjousten jättämiselle vahvistetun määräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muuutettuna asetuksella (EY) N:o 1587/96 (2), ja erityisesti sen 6 artiklan 6 kohdan, 7 artiklan 5 kohdan, 7 a artiklan 1 kohdan ensimmäisen alakohdan ja 3 kohdan sekä 12 artiklan 3 kohdan,
sekä katsoo, että
interventioelinten tarjouskilpailun perusteella tekemistä voiostoista 5 päivänä kesäkuuta 1987 annetussa komission asetuksessa (ETY) N:o 1589/87 (3), yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta 20 päivänä helmikuuta 1990 annetussa komission asetuksessa (ETY) N:o 429/90 (4), interventioelinten tarjouskilpailun perusteella tekemistä rasvattoman maitojauheen ostoista 3 päivänä toukokuuta 1991 annetussa komission asetuksessa (ETY) N:o 1158/91 (5), vientiin tarkoitetun interventiovarastovoin myyntiä koskevista yksityiskohtaisista säännöistä ja asetuksen (ETY) N:o 569/88 muuttamisesta 20 päivänä marraskuuta 1991 annetussa komission asetuksessa (ETY) N:o 3378/91 (6), rehuseosten valmistukseen tarkoitetun rasvattoman maitojauheen myynnistä tarjouskilpailun perusteella ja asetuksen (ETY) N:o 569/88 muuttamisesta 20 päivänä marraskuuta 1991 annetussa komission asetuksessa (ETY) N:o 3398/91 (7), ja voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annetussa komission asetuksessa (EY) N:o 2571/97 (8), sellaisina kuin ne on viimeksi muutettuina asetuksella (EY) N:o 124/1999 (9), määritellään tarjouskilpailumenettelyä koskevat yksityiskohtaiset säännöt eri järjestelmissä; näiden asetusten mukaisesti jätettävien tarjousten määräaikoja on syytä käytännön syistä muuttaa vuoden 1999 toukokuun yleisten vapaapäivien vuoksi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1589/87 2 artiklan ensimmäisessä virkkeessä, asetuksen (ETY) N:o 429/90 3 artiklan 2 kohdassa, asetuksen (ETY) N:o 1158/91 2 artiklan ensimmäisessä virkkeessä, asetuksen (ETY) N:o 3378/91 3 artiklan 2 kohdan ensimmäisessä virkkeessä, asetuksen (ETY) 3398/91 4 artiklan 3 kohdan ensimmäisessä virkkeessä ja asetuksen (EY) N:o 2571/97 14 artiklan 2 kohdan ensimmäisessä virkkeessä säädetään, määräaika tarjousten jättämiselle vuoden 1999 toukokuun osalta päättyy 4 päivänä ja 18 päivänä toukokuuta kello 12.00.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä maaliskuuta 1999.

Labels: 3
17
6